Over helgen har Bitcoin fosset frem. Neste milepæl, 10.000 dollar per bitoin, er ikke langt unna - og gårsdagens TV-gjest, gründeren bak Bitcoin Norway, Ole André Torjussen, peker på hvorfor.- Kortsiktig tror jeg mye av oppgangen skyldes uroen i Zimbabwe. Der har det blitt handlet bitcoin for 12.000 dollar de siste månedene. Den politiske uroen er med på drive valutaen oppover, sier Torjussen og fortsetter;- Vi ser også at det har vært mye handel fra Kina, etter at Kina åpnet litt mer opp i forhold til reguleringer.Høyrisiko?Tidligere i høst falt den kryptiske valutaen fra 6.000 dollar til 3.000 dollar på relativt kort tid, før den snudde opp igjen.- Er det høyrisiko å være i bitcoin?- Det er et lite marked og da kan store investorer påvirke prisen ganske mye. Foreløpig er det fortsatt slik, sier Torjussen, og fortsetter;- Det viser seg at når er en stor, kjent investor går inn, følger andre etter, og det påvirker prisen. Markedet sett i internasjonal sammenheng er egentlig ganske lite.Trygve Hegnar skyter inn fra sidelinjen:- Det er ingen verdier bak. Når alle kjøper samtidig går kursen opp, og hvis noen blir engstelige og selger, går kursen ned.- Ja, det er kun etterspørselen som styrer, medgir Torjussen.- Så det er en virtuell verdi, ingenting man kan ta på, fortsetter Hegnar, og lurer på om Bitcoins Norway-gründeren noen gang fysisk har tatt på en bitcoin.- Nei, smiler Torjussen.- Det er i grunn troen på teknologien og investeringen som er pådriveren for at jo mer penger folk spytter inn, jo større verdi, sier Torjussen.Vil bli betalingsmiddel- Da blir det omtrent som et pyramidespill, da, spør Hegnar.- Nei, om 2-3 år er nok poenget med bitcoin at man skal bruke det som et betalingsmiddel.Hegnar mener at i så tilfelle så må det være en sikring eller dekning for bitcoin i for eksempel en bank eller finansinstitusjon eller lignende, ellers vil ikke folk komme til å betale inn penger?- Hvis mottaker og avsender er enige om det, så har det en verdi.- Ja, men en av de kan hoppe av, sier Hegnar.- Ja, og da vil det påvirke prisen, svarer Torjussen.Sky is the limit?- Hvis man tenker på å kjøpe bitcoin nå. Er man for sent ute?- Nå er ikke jeg noen investeringsrådgiver, men personlig mener jeg at det enda er tidlig. Min oppfatning er man vil se en million per bitcoin neste år.- Hvor mye, kommer det fra Hegnar.- Én million norske kroner per bitcoin, gjentar Torjussen.- Det tilsvarer en 10-15 dobling. Hvorfor i all verden skulle det skje, spør Hegnar?- Historien viser at flere og flere tar i bruk bitcoin og etterspørselen vil bare bli større og større, sier Torjussen, som legger til at han selv kjøpte flybilletter til Latvia i sommer og betalte i bitcoin.SE HELE INTERVJUET HER!